Daosin dlhodobé užívanie
Histamin
Dobrý deň, chcel by som sa opýtať či je každodenné užívanie Daosinu ok ?
Kedže mi HIT robí veľké tráviace problémy aj pri potravinách ako sú vajcia kuracie mäso a podobne.
Ďakujem
Dobrý deň,
ďakujeme za vašu otázku.
Základom manažmentu histamínovej intolerancie je zmena stravovacích návykov. Uplatňuje sa tzv. nízkohistamínová (niekedy eliminačná) diéta. Dopĺňanie enzýmu DAO vo forme výživového doplnku (vami užívaný Daosin) predstavuje vhodný prídavok pri nízkohistamínovej diéte. Je možné ho užívať aj dlhodobo, pričom je potrebné dodržiavať maximálnu dennú dávku (3 tablety).
Prajem pekný zvyšok dňa.
S pozdravom
PharmDr. Veronika Kiabová